སྤྱི་ཚོགས་ཀྱི་ཁྲོད་ལ་འཆམ་མཐུན་མེད་སྐབས།འགྲོ་བ་སེམས་ཅན་ལ་ཁམས་མི་འདྲ་བ་དང་།བསམ་བློ་གཏོང་སྟངས་མི་འདྲ་བ།མཐོང་ཚུལ་མི་འདྲ་བ་བཅས་ཡོད་པ་དྲན་པར་བྱོས།འདི་ནི་ཆོས་ཉིད་ཅིག་རེད།གལ་སྲིད་ང་ཚོར་ཟིང་ཆ་དང་།རྙོག་གྲ།བར་ཆད་བཅས་འབྱུང་སྐབས།དེ་ནི་རང་ཉིད་ཀྱི་བྱས་འབྲས་ཤིག་ཏུ་ལྟ་ཐུབ་དགོས།དེ་ལྟར་བྱས་ནས་ཞེ་འཁོན་མེད་པར་བྱོས།དེའི་ཚབ་ཏུ་བྱམས་སྙིང་རྗེ་སྒོམས།འདི་ནི་རང་ཉིད་ཀྱིས་དགེ་བའི་ལས་གསོག་པ་ལ་རིག་པ་སྒྲིམ་སྟངས་ཤིག་རེད།དཔེར་ན།གལ་སྲིད་མི་ཞིག་གི་ཁང་པ་མེ་ལ་ཤོར་ནས་ས་ཆ་གཞན་ཞིག་ལ་གནས་སྤར་དགོས་བྱུང་བ་དང་།ཉམས་མྱོང་འདི་ལ་བརྟེན་ནས་མི་དེ་གཞུག་ཕྱོགས་མེར་འབར་རུང་གི་དངོས་པོ་ཐམས་ཅད་དང་ཁ་འབྲལ་བ་ལྟ་བུ་རེད།དེ་བཞིན་དུ་ང་ཚོའི་འདོད་ཆགས་དང་འབྲེལ་ནས་ཞེ་སྡང་གི་མེ་འབར་སྐབས།ང་ཚོའི་དགེ་བའང་མེར་འཚིག་ཉེན་ཡོད་པས།ང་ཚོ་ཆགས་པའི་ཡུལ་དེ་དང་འབྲལ་དགོས།